Alyssa Valdez

Si **Alyssa Caymo Valdez** (namundag Hunyo 29, 1993) sarong Pilipinong parakawat nin balibol na presenteng nagkakawat para sa Creamline Cool Smashers. Siya sarong miyembro kan collegiate varsity women's volleyball team kan Ateneo de Manila University sa parehong panlaog asin pang pambeach na balibol. Siya an pinakamatibay bilang sarong parakawat nin panlaog na balibol kun saen nagdara siya nin dakol na titulo nin kampeonato asin dakulang onra para sa unibersidad. Siya presenteng miyembro kan nasyonal na koponan kan Pilipinas . An saiyang pagmidbid sa bilog na kinaban nagbukas kan dalan para saiya na mag-kawat sa ibang nasyon arog kan Thailand para sa 3BB Nakornnont asin Taiwan para sa Attack Line Volleyball Club.

## Mga enot na taon kan buhay
Si Valdez pinadakula sa San Juan, Batangas, sa mga magurang na si Ruel, na nagtatrabaho sa sarong kompanya nin awto, asin si Pablita, sarong paratukdo sa pampublikong eskwelahan. Siya sana an aking babae sa apat na aki.  Nanodan niya kun pano mag-volleyball sa paagi nin pakikikawat sa saiyang duwang matuang tugang na lalaki kan siya nasa elementarya sa edad na 12. 

## Propesyon
Huli ta napatalubo an saiyang mga kakayahan sa balibol, siya napili na mag-kawat sa Southern Tagalog Calabarzon Athletic Association (STCAA),  sarong rehiyonal na sports meet para sa mga atletang estudyante sa elementarya asin hayskul sa rehiyon nin Calabarzon  kun saen siya pig-scout asin pig-recruit kan University of Santo Tomas (UST) tanganing mag-kawat para sa saindang grupo nin mga atleta sa balibol, an UST Tigress Cubs. 

Sa saiyang enot na taon sa Unibersidad kan Santo Tomas Junior High School, siya napili bilang miyembro kan National Capital Region (NCR) na grupo para sa Palarong Pambansa, sarong nasyonal na kompetisyon sa isports para sa mga estudyante sa elementarya asin sekondarya. Siya an pinakamatibay na parakawat nin balibol sa hayskul kan UST na nangenot sa saiyang koponan sa nagkapirang kampeonato: tolong titulo sa UAAP (Seasons 70–72), asin saro sa National Shakey's Girls' Volleyball League (2009). Siya sarong tolong beses na MVP sa UAAP (Season 70–72) asin sarong beses sa Shakey's Girls' Volleyball League (2009). 

### Kolehiyo
An karera ni Valdéz bilang estudyante-atleta nakaabot sa mas halangkaw na lebel kan saiyang mga taon sa kolehiyo. Nakakua siya nin dakul na indibidwal na premyo asin nakatabang na manggana nin magkapirang titulo sa kampeonato para sa saiyang koponan sa kolehiyo, an Ateneo Lady Eagles . Siya an 4-beses na Best Scorer, 3-beses na Best Server, 3-beses na Season MVP, asin one-time na Finals MVP kan UAAP.

#### 2010–2011
Dawa ngani nakaenrol bilang sarong estudyante sa Ateneo, si Valdéz kinaipuhan na magserbi nin sarong taon na pagka-residente na ipinaotob kan University Athletic Association of the Philippines para sa pagbalyo hale sa sarong eskwelahan kan UAAP (UST) pasiring sa saro pa (Ateneo).  Kan panahon na ini, nagkawat siya sa International Federal Beach Volleyball Tournament na ginibo sa Tsina kaiba an saiyang ka-grupo sa Lady Eagle na si Bea Tan kun saen sinda nagtapos na ika-7.  Nagkawat man siya bilang bisitang parakawat para sa Ateneo sa duwang kumperensya kan Shakey's V-League .

An Shakey's V-League Season 7 2nd Conference iyo an nagmarka kan saiyang enot na pagluwas sa Lady Eagles sa sarong torneo, bilang sarong bisitang parakawat. Ito an panahon na bako pa siyang parte kan 1st six. Kan suminunod na Season (Shakey's V-League Season 8 1st Conference), nag'ayon giraray siya sa grupo bilang sarong bisitang parakawat bilang sarong starter na. Si Valdez nanggana kan saiyang enot na gold na medalya sa V-League pagkatapos nindang daogon an mga nagdedepensang kampeon, an Adamson Lady Falcons, sa finals. 

#### 2011–2012
An pinakaenot na Open Conference kan Shakey's V-League iyo an pinakaenot na torneo kun saen si Valdéz nagkawat bilang sarong regular na parakawat para sa Ateneo. Saro siya sa mga pinakahalangkaw na parapuntos kan grupo. An Lady Eagles iyo sana an grupo kan kolehiyo na nakalaog sa Final 4 asin nakatapos sa ika-tulong pwesto. 

An Lady Eagles nag'ayon sa ika-tulong season kan Shakey's V-League Season 8 na iyo an Southeast Asian Club Invitational League. Pinangenotan ni Valdez an Lady Eagles sa pagdaog sa club team hale sa Malaysia sa mga eliminasyon. Igwa siyang 27 puntos sa kawat na idto. 

Pagkatapos na magserbi sa mandatoryong sarong taon na patakaran sa pagka-residente, kaya dai siya kwalipikado para sa UAAP Rookie of the Year award, si Valdez nakaabot sa listahan kan Lady Eagles sa UAAP Season 74 asin nag'ayon sa mga beteranong parakawat na si Fille Cainglet, Dzi Gervacio, Gretchen Ho, A Nacachi, asin Jem Ferrer o midbid sa apod na Fab 5. Nag-ambag siya sa opensa kan grupo asin nakatabang na darahon an grupo sa Finals.  An Ateneo an nakakua kan Game number 1 kan Finals alagad dai nakadaog sa DLSU Lady Spikers sa nagsunod na duwang kawat. Sa pang pampang nin dagat na balibol, kaiba si Bea Tan asin Fille Cainglet, nakatapos sinda sa ika-2 pwesto. 

Sa 1st Conference kan Shakey's V-League Season 9, naresibe niya an saiyang ikaduwang V-League gold medal asin nginaranan na Finals MVP pagkatapos nindang idepensa an saindang titulo laban sa UST Tigresses. 

#### 2012–2013
Sa Open Conference kan Shakey's V-League Season 9, pinangenotan ni Valdez an team kan Ateneo asin giraray, sinda sana an grupo kan kolehiyo na nakalaog sa Final 4. An saindang grupo nagkaigwa nin tyansa na makua an bronse pagkatapos na daogon an Philippine Army Lady Troopers sa laog nin 5 set sa game 1 kan best-of-three na laban para sa bronse. Sa kamondoan, huli sa mga rason sa akademya, an nagkapirang mga pangenot na parakawat mayo sa Game 2 asin an Philippine Army madaling nanggana sa ika-2ng kawat sa sunod-sunod na mga set. Dai na pinalawig an mga serye kan kawat nin huli ta an Sandugo Lady Conquerors nanggana na kan titulo. 

Sa UAAP Season 75, dinaog ni Valdéz an rekord para sa pinakadakol na puntos na naiskor sa sarong kawat nin balibol kan mga babae kan UAAP. Nakapuntos siya nin 35 puntos (31 spike, 3 blocks asin 1 service ace) sa ikaduwang round kawat nin eliminasyon laban sa Adamson Lady Falcons kan Enero 20, 2013. An nakalaag na rekord bago an saiyang makadaog-rekord nin pagkawat iyo an 33 puntos na itinao kan sarong Adamson Lady Falcon, si Angela Benting kan Pebrero 14, 2009. Nalampasan niya man an rekord kan dating Lady Eagle Charo Soriano na igwa nin halangkaw na rekord na 31 puntos para sa Ateneo.  Si Valdez an napili bilang pinakamatibay na parapuntos kan season.  An saiyang tibay sa pag-iskor nakatabang sa grupo kan Ateneo na makaabot giraray sa Finals alagad dai nakaabot sa mga nagdedepensang kampeon, an DLSU Lady Spikers.

Sa 1st Conference kan Shakey's V-League Season 10, si Valdez nakakua kan Best Server award. Dai sinda nanggana sa pagdepensa kan saindang titulo pagkatapos na daogon sinda kan NU Lady Bulldogs sa Game 2 asin 3 kan Finals. 

#### 2013–2014
Sa UAAP Season 76, si Valdéz, kaiba si Bea Tan asin Michelle Morente, an nagkua kan bronseng medalya sa torneo nin pang pambeach na balibol. Siya an nagin kapitan kan grupo nin balibol kan mga babae kan Ateneo para sa panlaog na balibol. Siya an pinangaranan na Pinakamatibay na Parapuntos, Pinakamatibay na Serbidor asin MVP kan Panahon. Nanggana man siya kan Finals MVP award pagkatapos na daogon an mga nagdedepensang kampeon, an DLSU Lady Spikers, na igwang bentahe na tulong beses kaipuhan madaog.  Si Valdez an pinakaenot na babaying atleta sa balibol na nanggana nin apat na premyo sa sarong season kan UAAP.

Si Valdéz nakakua giraray kan Best Scorer Award alagad ngonian, sa Shakey's V-League ( 11th Season Open Conference ). Nagset siya nin rekord para sa pinakadakol na puntos na napuntos sa bilog na kumperensya na may total na *342 puntos* . An naenot na rekord na set iyo an 314 na hale sa Jaroensri Bualee.  

#### 2014–2015
Pinangenotan ni Valdéz an Ateneo women's volleyball team, na nagrerepresentar kan Pilipinas, sa 2014 ASEAN University Games na ginibo sa Palembang, Indonesya asin dinara niya an Bronse. Idto an pinakaenot na internasyonal na medalya ni Valdez. 

Sa UAAP Season 77, si Valdez nakakua nin *312 puntos* na nakalampas sa saiyang nakaaging season. Siya giraray an tinawan nin premyo bilang MVP kan Season, Pinakamarahay na Serbidor, asin Pinakamarahay na Parapuntos. Napanggana nindang idinepensa an saindang titulo laban sa kalaban na DLSU Lady Spikers.  Natapos ninda an season na may 16-0 sweep. 

Sa kumperensya kan kolehiyo kan Shakey's V-League Season 12, si Valdez nakapuntos nin pinakahalangkaw sa kumperensya na 32 puntos hali sa 26 na mga spike, sarong block asin limang service aces laban sa CSB Lady Blazers sa laog kan round nin eliminasyon.  Siya an pigngaranan na 1st Best Outside Spiker asin Conference MVP. 

Pagkatapos na magin reserba kan nakaaging UAAP Season 77, si Valdéz nagbalik sa beach na balibol kaiba si Bea Tan asin Jhoana Maraguinot para sa season 78. Natapos ninda an season sa ikaduwang pwesto pagkatapos na madaog sa DLSU Lady Spikers.  An 2015 saro sa pinakamabungang taon ni Alyssa.  Nautro niya an bronseng medalya kaiba an Ateneo sa 2016 ASEAN University Games na ginibo sa Indonesia. 

### Propesyon sa club

#### Smart–Maynilad Net Spikers
Nasorpresa ni Valdez an komunidad nin balibol kan mag-ayon siya sa koponan kan Smart-Maynilad Net Spikers sa quarterfinal na round kan 2013 Shakey's V-League Season 10 Open Conference. Dai siya nakabali sa mga elimination round games nin huli sa saiyang dedikasyon sa Ateneo sa UAAP pambeach na balibol.  Nakua niya an espesyal na premyo kan Pinakamatibay na Parakawat kan Komperensya hali sa saro sa mga isponsor kan kumperensya. 

#### PLDT Ultra Fast Hitters
Si Valdez nag'ayon sa PLDT Home Ultera Ultra Fast Hitters club team sa panginginot ni Coach Roger Gorayeb para sa Shakey's V-League Season 12 Open Conference .  Natapatan niya an saiyang rekord sa UAAP, na nakapuntos nin 35 puntos hali sa 33 na pag'atake asin 2 aces laban sa Philippine Army Lady Troopers sa semifinal na round.  Siya tinawan nin premyo bilang 1st Best Outside Spiker asin an Conference Most Valuable Player.  Naganahan ni Valdez ang saiyang ikatulong medalya sa Kampeonato sa Shakey's V-League pakatapos na madaog kan PLDT ang Philippine Army Lady Troopers sa Finals. 

Sa pinakusog na kumperensya kan Shakey's V-League Season 12, si Valdez nagbalik sa PLDT team sa game 1 kan finals na nakapuntos nin 25 puntos hali sa 22 na pag'atake, 2 aces, asin 1 block laban sa Philippine Army Lady Troopers.  An grupo nanggana sa finals asin si Valdez nanggana kan saiyang ikaapat na medalya sa Kampeonato asin kan saiyang ikaduwang Finals Most Valuable Player award sa Shakey's V-League. 

#### BaliPure Purest Water Defenders
Pagkatapos kan saiyang karera sa UAAP, si Valdez nag'ayon sa BaliPure Purest Water Defenders para sa Shakey's V-League Season 13 Open Conference sa sarong grupo na kadaklan binubuo kan dating Ateneo de Manila Lady Eagles.  Nakua ninda an ikatolong pwesto sa Kumperensya. Dawa ngani dai siya nakapag-kawat nin pirang oras, si Alyssa Valdez nakakua pa man giraray kan 1st best outside spiker.

#### Bureau of Customs Transformers
Si Valdez nagbalyo sa Bureau of Customs Transformers sarong grupo nin balibol na nakikipagkumpetensya sa ika-13 na Shakey's V-League Reinforced Conference, igwa sinda nin 5-2 na rekord sa Elimination Round. Nanggana sinda sa UP, Laoag, UST, Coast Guard asin Air Force alagad nadaog sa Pocari Sweat asin BaliPure. Sa 5-2 na rekord na ini an grupo nakakua kan ikatolong semifinals slot na nakipagkumpetensya laban sa BaliPure asin sinda nagganang nakaabot sa finals na inatubang an mga Pocari Sweat lady warriors na nakipaglaban para sa kampeonato. Sa katapustapusi, sinda dai nanggana na nagresulta sa 1st runner up finish. Si Alyssa sa kahurihurihi nakakua kan saiyang ika-3 Most Valuable Player award asin ika-1 pinakamarahay na outside spiker kan Shakey's V-League (Season 13 Reinforced Conference). 

#### 3BB Nakornnont
An Thai club, 3BB Nakornnont, nag-anunsyo kan Disyembre 24, 2016, na sinda nagpirma ki Valdez tanganing mag-kawat para sa sainda.  Siya dapat na magdebut para sa 3BB Nakornnont kan Enero 29, 2017, sa kapangganahan kan saiyang club laban sa King-Bangkok alagad napiritan na maglaktaw sa sarong laban pagkatapos na mag-ako sana kan saiyang International Transfer Certificate pirang oras bago an laban.  Nagdebut siya para sa saiyang club haros sarong semana pakalihis kan Pebrero 4, 2017, sa sarong kawat laban sa Bangkok Glass, kun saen an saiyang grupo nadaog an gabos na tolong set. 

#### Creamline Cool Smashers
Para sa 2017 na season kan Premier Volleyball League ( pinakusog asin bukas na mga kumperensya), si Valdez nag'ayon sa expansion team, an Creamline Cool Smashers .  Ini habang kan kumperensyang pinakusog kan siya tinawan kan saiyang ika-4 na PVL MVP award asin an ika-1 na pinakamarahay na outside spiker award. 

#### Attack Line
Kan Setyembre 11, 2017, sa paagi nin sarong interbyu ni Gretchen Ho, si Valdez na-tap na mag-kawat para sa Attack Line, sarong club team sa Taiwan .  Si Valdez nagkawat para sa grupo hanggang kan Disyembre 31, 2017. 

### Internasyunal
Si Valdez nagkawat para sa nasyonal na grupo nin mga babagying paarakawat sa Pilipinas  sa mga hobenes asin senior na lebel. 

#### Kahubenan
Pinangenotan ni Valdez an walong pwesto kan Youth 16-Under Girls' Philippines National Volleyball Team sa 2008 Asian Youth Championship na ginibo sa Pasig, Pilipinas.  Kan 2013, nagin siyang miyembro kan Philippines National Senior Volleyball Team.  Siya an nailaag na kapitan kan grupo kan Pilipinas para sa 2015 Asian U23 Championship . 

#### Pagkagurang
Si Valdez miyembro kan Philippine National team na nagtapos sa ikatolong pwesto sa 2014 FIVB Southeast Asian Zone Qualifier na ginibo sa Quang Tri, Vietnam. 

Sa 2015 Southeast Asian Games, siya nadestino na magdara kan bandera kan Pilipinas sa tradisyonal na parada kan mga nasyon na ginibo sa Singapore. 

## Iba pa
Kan an Spikers' Turf naestablisar giraray kan 2018, si Valdez ginibong presidente kan liga nin volleyball kan mga lalaki, sarong katotoohan na ipinahayag sana sa publiko kan 2020. 

## Mga Club

*  Smart-Maynilad Net Spikers (2013)
*  PLDT Home Ultera Ultra Fast Hitters (2014–2015)
*  BaliPure Purest Water Defenders (2016)
*  Bureau of Customs Transformers (2016)
* 3BB Nakornnont (2016–2017)
* Attack Line (2017)
*  Creamline Cool Smashers (2017–present)

## Mga Naganahan

### Mga indibidwal

* *2006 UAAP Season 69 "best scorer" *
* *2006 UAAP Season 69 "Rookie of the Year"*
* *2007 UAAP Season 70 "Most Valuable Player"*
* *2008 Shakey's Girls Volleyball League (NCR) "Best Attacker"*
* *2008 UAAP Season 71 "Most Valuable Player"*
* *2008 UAAP Season 71 "Athlete of the Year"*
* *2009 Shakey's Girls Volleyball League (NCR) "Most Valuable Player"*
* *2009 Shakey's Girls Volleyball League (NCR) "Best Attacker"*
* *2009 Shakey's Girls Volleyball League (National) "Best Attacker"*
* *2009 UAAP Season 72 "Most Valuable Player"*
* *2009 UAAP Season 72 "Best Attacker"*
* *2010 Shakey's Girls Volleyball League (NCR) "Best Attacker"*
* *2010 Shakey's Girls Volleyball League (National) "Best Attacker"*
* *2012 Shakey's V-League Season 9 1st Conference "Finals Most Valuable Player"*
* *2013 UAAP Season 75 "Best Scorer"*
* *2013 Shakey's V-League Season 10 1st Conference "Best Server"*
* *2014 UAAP Season 76 "Finals Most Valuable Player"*
* *2014 UAAP Season 76 "Season's Most Valuable Player"*
* *2014 UAAP Season 76 "Best Scorer"*
* *2014 UAAP Season 76 "Best Server"*
* *2014 Shakey's V-League Season 11 Open Conference "Best Scorer"*
* *2015 UAAP Season 77 "Season's Most Valuable Player"*
* *2015 UAAP Season 77 "Best Scorer"*
* *2015 UAAP Season 77 "Best Server"*
* *2015 Shakey's V-League Season 12 Open Conference "Conference Most Valuable Player"*
* *2015 Shakey's V-League Season 12 Open Conference "1st Best Outside Spiker"*
* *2015 Shakey's V-League Season 12 Collegiate Conference "Conference Most Valuable Player"*
* *2015 Shakey's V-League Season 12 Collegiate Conference "1st Best Outside Spiker"*
* *2015 Shakey's V-League Season 12 Reinforced Conference "Finals Most Valuable Player"*
* *2016 UAAP Season 78 "Athlete of the Year"*
* *2016 UAAP Season 78 "Season's Most Valuable Player"*
* *2016 UAAP Season 78 "Best Scorer"*
* *2016 UAAP Season 78 "Best Server"*
* *2016 Shakey's V-League Season 13 Open Conference "1st Best Outside Spiker"*
* *2016 Shakey's V-League Season 13 Reinforced Conference "1st Best Outside Spiker"*
* *2016 Shakey's V-League Season 13 Reinforced Conference "Conference Most Valuable Player"*
* *2017 Premier Volleyball League 1st Season Reinforced Open Conference "Conference Most Valuable Player"*
* *2017 Premier Volleyball League 1st Season Reinforced Open Conference "1st Best Outside Spiker"*
* *2018 Premier Volleyball League Reinforced Conference "1st Best Outside Spiker"*
* *2018 Premier Volleyball League Open Conference "1st Best Outside Spiker"*
* *2018 Premier Volleyball League Open Conference "Conference Most Valuable Player"*
* *2019 Premier Volleyball League Reinforced Conference "2nd Best Outside Spiker"*
* *2019 Premier Volleyball League Reinforced Conference "Conference Most Valuable Player"*
* *2021 Premier Volleyball League Open Conference "1st Best Outside Spiker"*
* *2022 Premier Volleyball League Open Conference "Finals Most Valuable Player"*
* *2022 Premier Volleyball League Invitational Conference "1st Best Outside Spiker"*
* *2022 Premier Volleyball League Reinforced Conference "1st Best Outside Spiker"*
* *2023 Premier Volleyball League Invitational Conference "2nd Best Outside Spiker"*

### Kolehiyo

* 2011 Shakey's V-League Season 8: 1st Conference –  Champions, with Ateneo De Manila University Lady Eagles
* 2011 Shakey's V-League Season 8: Open Conference –  Bronze medal, with Ateneo De Manila University Lady Eagles
* 2012 UAAP Season 74 volleyball tournaments –  Silver medal, with Ateneo De Manila University Lady Eagles
* 2012 Shakey's V-League Season 9: 1st Conference –  Champions, with Ateneo De Manila University Lady Eagles
* 2013 UAAP Season 75 volleyball tournaments –  Silver medal, with Ateneo De Manila University Lady Eagles
* 2013 Shakey's V-League Season 10: 1st Conference –  Silver medal, with Ateneo De Manila University Lady Eagles
* 2014 UAAP Season 76 volleyball tournaments –  Champions, with Ateneo De Manila University Lady Eagles
* 2014 ASEAN University Games –  Bronze medal, with Ateneo De Manila University Lady Eagles
* 2015 UAAP Season 77 volleyball tournaments –  Champions, with Ateneo De Manila University Lady Eagles
* 2015 Shakey's V-League Season 12: Collegiate Conference –  Silver medal, with Ateneo De Manila University Lady Eagles
* 2016 UAAP Season 78 volleyball tournaments –  Silver medal, with Ateneo De Manila University Lady Eagles
* 2016 ASEAN University Games –  Bronze medal, with Ateneo De Manila University Lady Eagles

### Club

* 2013 Shakey's V-League Open Conference –  Silver medal, with Smart-Maynilad Net Spikers
* 2015 Shakey's V-League Open Conference –  Champions, with PLDT Home Ultera Ultra Fast Hitters
* 2015 Shakey's V-League Reinforced Open Conference –  Champions, with PLDT Home Ultera Ultra Fast Hitters
* 2016 Shakey's V-League Open Conference –  Bronze medal, with BaliPure Purest Water Defenders
* 2016 Shakey's V-League Reinforced Open Conference –  Silver medal, with Bureau of Customs Transformers
* 2017 Women's Volleyball Thai-Denmark Super League –  Bronze medal, with 3BB Nakornnont
* 2017 Premier Volleyball League Reinforced Conference –  Bronze medal, with Creamline Cool Smashers
* 2017 Premier Volleyball League Open Conference –  Bronze medal, with Creamline Cool Smashers
* 2018 Premier Volleyball League Reinforced Conference –  Champions, with Creamline Cool Smashers
* 2018 Premier Volleyball League Open Conference –  Champions, with Creamline Cool Smashers
* 2019 Premier Volleyball League Reinforced Conference –  Silver, with Creamline Cool Smashers
* 2019 Premier Volleyball League Open Conference –   Champions, with Creamline Cool Smashers
* 2021 Premier Volleyball League Open Conference –  Silver, with Creamline Cool Smashers
* 2022 Premier Volleyball League Open Conference –  Champions, with Creamline Cool Smashers
* 2022 Premier Volleyball League Invitational Conference –  Champions, with Creamline Cool Smashers
* 2022 Premier Volleyball League Reinforced Conference –  Bronze medal, with Creamline Cool Smashers
* 2023 Premier Volleyball League First All-Filipino Conference -  Champions, with Creamline Cool Smashers
* 2023 Premier Volleyball League Invitational Conference –  Silver, with Creamline Cool Smashers
* 2023 Premier Volleyball League Second All-Filipino Conference –  Champions, with Creamline Cool Smashers
* 2024 Premier Volleyball League All-Filipino Conference –  Champions, with Creamline Cool Smashers
* 2024 Premier Volleyball League Reinforced Conference –  Champions, with Creamline Cool Smashers
* 2024 Premier Volleyball League Invitational Conference –  Champions, with Creamline Cool Smashers

***Mga Ispesyal na Pagkabisto*** (from recent to past)

* Most Trusted Sportsperson by Reader's Digest 2024
* FLAME awardee by Sports Awards 2024 ( one of the 1st winners )
* Most Trusted Sportsperson by Reader's Digest 2023
* Push Sports Personality (Push Awards 2018)
* Push Sports Personality (Push Awards 2017)
* Most Popular Sports Personality (Push Awards 2016)
* Fittest Player of the Conference
* Miss Volleyball 2016 (Philippine Sportswriters Association)
* Fudgee Barr O-Barr Sa Galing Player of the Season
* Ten Sports Heroes of 2015: Sportsmen Who Change The Game (Spin.ph)
* Miss Volleyball 2015 (Philippine Sportswriters Association)
* Lifestyle's 29 Bright and Beautiful (Philippine Star)
* Miss Volleyball 2014 (Philippine Sportswriters Association)
* Female Athlete of the Year (Best of 2014 PExers Choice Awards)
* Woman of Style and Substance (People Asia 2014)
* Volleywood World Female Idol 2013 1st Runner Up (Volleywood.net)
* Miss Volleyball 2013 (Philippine Sportswriters Association)
* Best Pinoy Athlete (Rappler Social Media Awards: Best Of 2013)
* BioFit Tea Fittest Player of the Conference (Shakey's V-League 10th Season Open Conference)

## Sa popular na media
Si Valdez nagluwas sa online reality show kan Digital 5 *na Phenoms* kaiba an parakawat nin basketbol asin dating nobyo na si Kiefer Ravena .  Nagkaigwa sinda nin relasyon na naglawig poon 2016 sagkod 2022.  Natapos niya an saiyang undergraduate degree na mayor sa sikolohiya kan 2015 asin ngonyan nagtatrabaho na sa saiyang master's degree sa komunikasyon. Nagluwas siya sa *Ang Panday* kaiba si Coco Martin asin Rhian Ramos . Si Valdez igwa ngonyan nin labing sarong milyon na followers sa Instagram asin Twitter, na naggigibo saiya na saro sa pinakadakol na tagasunod na mga parakawat nin volleyball sa bilog na kinaban. 

Kan Oktubre 2021, si Valdez nagin parte kan ika-10 season kan reality TV show *[[Pinoy Big Brother|na Pinoy Big Brother]]* bilang sarong celebrity housemate,    na dati nang naglaog bilang sarong houseguest tanganing magtukdo nin volleyball sa mga kabataan na housemate sa ika-8 season kaini kan 2019.  Kan Enero 2022, siya nagin saro sa Top 2 na mga ka-harong kan Celebrity Edition kaiba si Anji Salvacion.  Alagad, huli sa mga naenot na pangako na nagdara sa 2021 Southeast Asian Games sa Vietnam, si Valdez naghale sa kompetisyon asin sinalidahan kan beauty queen asin kapwa housemate na si Samantha Bernardo . 

## Panluwas na takod

* Alyssa Valdez at the FIVB volleyball database
* Alyssa Valdez | Volleyverse

## Toltolan